પાણીના શોખીનો દરિયામાં એટલેકે ત્યાના બીચ પર તરવાનો આનંદ લઇ શકે છે. પણ જરા નવીનતાના શોખીનો માટે એક વાત, જોકેભારતમાં ખાસ પ્રચલિત નથી તેથી ઘણાને અનુભવ પણ નહિ હોય,પણ બાલી એ સર્ફિંગ માટે અતિ પ્રખ્યાત છે. તેથી લગે હાથ બાલીમાં સર્ફિંગનો અનુભવ મેળવી લેવા જેવો છે. હિન્દ મહાસાગર ના ઘોડાપુર જેવા ઉછળતા મોજાઓ અને તેની ઉપર સરકતા, ગબડતા અને મોજાની સાથે બાથ ભીડતા સર્ફર, માત્ર જોવાની પણ મજા આવે. ત્યાં વ્યવસ્થિત ક્લાસ પણ ચાલેછે. તમને ન આવડતું હોય તો શીખવાડે છે. વળી એક દિવસ ના 7 થી 10$માં સર્ફ બોર્ડ ભાડે પણ મળે છે.એકવાર તો અનુભવ લેવા જેવો છે. અરે હા, જો મઝા આવે અને આ પ્રવૃત્તિ ચાલુ રાખવી હોય તો ત્યાંથી સર્ફ બોર્ડ પણ ખરીદી લેવું.